stanford-oval/wikipedia huggingface dataset:
Otis (täsmennyssivu)

Otis voi tarkoittaa ainakin seuraavia:
Otis, yhdysvaltalainen yritys, hissien ja liukuportaiden valmistaja
Otis, lintusuku, jonka ainoa laji on isotrappi (Otis tarda)
Otis, vuonna 2008 valmistunut yhdysvaltalainen elokuva
Henkilöitä > Otis sukunimenä

Elisha Otis (1811–1861), yhdysvaltalainen liikemies, Otis-yrityksen perustaja
James Otis (1722–1783), yhdysvaltalainen poliittinen aktivisti
Johnny Otis (1921–2012), yhdysvaltalainen bluesmuusikko
Shuggie Otis (s. 1953), yhdysvaltalainen muusikko
Henkilöitä > Otis etunimenä

Otis Barton (1899–1992), yhdysvaltalainen insinööri ja sukeltaja
Otis Blackwell (1932–2002), yhdysvaltalainen rock-muusikko
Otis Bowen (1918–2013), yhdysvaltalainen poliitikko, Indianan kuvernööri
Otis Davis (1932–2024), yhdysvaltalainen pikajuoksija
Otis Harris (s. 1982), yhdysvaltalainen pikajuoksija
Otis Redding (1941–1967), yhdysvaltalainen soul-laulaja
Otis Rush (1934–2018), yhdysvaltalainen blueskitaristi ja -laulaja
Otis Thorpe (s. 1962), yhdysvaltalainen koripalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Otis”, voi hakea sivunnimihaulla, laajalla sivunnimihaulla tai tekstihaulla.
Nikon D5100

| Nikon D5100 |
| --- | --- |

Tyyppi:  digitaalinen järjestelmäkamera
Kenno:  23,5 × 15,6 mm, CMOS
Korkein resoluutio:  4 928 × 3 264 (16 megapikseliä)
Objektiivi:  Nikon F
Suljin:  elektronisesti ohjattu verhosuljin
Suljinajat:  1/4 000 – 30 s
Tarkennuspisteet:  11
Sarjakuvaus:  4 kuvaa sekunnissa
ISO-arvot:  ISO 100 – 6 400 (laajennettavissa ISO 25 600)
LCD-näyttö:  3,0 tuumaa, 921 000 pikseliä
Tallennusmedia:  SD/SDHC/SDXC
Akku:  Nikon EN-EL14
Paino:  560 g (akun kanssa) 510 g (ilman akkua)
Nikon D5100 on Nikonin 5. huhtikuuta 2011 julkistama digitaalinen järjestelmäkamera, jossa on 16 megapikselin APS-C-kokoinen CMOS-kenno. Kameralla pystyy ottamaan neljä kuvaa sekunnissa ja videoimaan Full HD -laadulla 30 kuvaa sekunnissa. Kamerassa on lisäksi 3,0 tuuman kääntyvä näyttö. Kameran runko painaa akun kanssa 560 grammaa.
Kameran edeltäjä on huhtikuussa 2011 julkistettu Nikon D5000 ja seuraaja marraskuussa 2012 julkistettu Nikon D5200.
Oulun baptistiseurakunta

| Oulun baptistiseurakunta |
| --- | --- |
Suuntautuminen:  baptismi
Perustettu:  1897
Pääkirkko:  Oulu, Suomi
Infobox OKNimi-testi OK: 
Oulun baptistiseurakunta oli Oulussa toiminut baptistiseurakunta. Baptistinen toiminta alkoi vuonna vuonna 1897 kahdeksan henkilön toimesta. Seurakunnan toiminta alkoi lupaavasti ja hankki oman talon käyttöönsä. Suuri osa jäsenistä kuitenkin menetettiin. Seurakunta jäi hetkeksi ilma työntekijää, kunnes M. Mänty paikkasi lyhyen aikaa saarnajan tehtävässä.
Vuonna 1901 seurakunnan kokoaikaiseksi saarnaajaksi tuli Pietarissa uskoon tullut Edvard Tervonen. Tervonen raportoi pyhäkoulussa käyneen vuosisadan vaiheessa 50 lasta. Katovuodet ja köyhyys kuitenkin vaikuttivat seurakunnan pärjäämiseen. Tervoselle kannettiin kolehti Forsbyn baptistiseurakunnassa.
Oulun baptistiseurakunta perustettiin vuonna 1906 ja työntekijäksi valittiin Antti Ammunet. Oulusta käsin tehtiin työtä myös Muhoksella, Oulaisissa ja Kalajoella.
Our Life – Naše žyttja

| Our Life – Naše žyttja |
| --- | --- |
Lehtityyppi:  aikakauslehti
Julkaisija:  Ukrainian National Women’s League of America
Levikki:  4 600–5 000
Perustettu:  1944
Päätoimittaja:  Romana Labrosse
Kotikunta:  New York
Kotimaa:  Yhdysvallat
Ilmestymistiheys:  kuukausittain
Kieli:  englanti, ukraina
Aiheesta muualla
Kotisivu
Our Life – Naše žyttja on kerran kuukaudessa ilmestyvä aikakauslehti, jota julkaisee yhdysvaltalainen naisjärjestö Ukrainian National Women’s League of America (UNWLA). Se on ilmestynyt vuodesta 1944, ensin Philadelphiassa ja myöhemmin New Yorkissa. Sitä edelsi sanomalehti Amerykan liite Philadelphiassa, jossa käsiteltiin järjestökysymyksiä. Naše žyttja – Our Life julkaisee naisliikettä käsittelevien artikkeleiden lisäksi kirjoituksia muistakin aiheista sekä kaunokirjallista aineistoa ja satuja lapsille. Lehdessä on ollut alusta lähtien englanninkielinen osa. Aluksi lehteä julkaistiin sanomalehden muodossa, mutta vuodesta 1951 se on ollut 32-sivuinen aikakauslehti. Lehden levikki oli 1970–1980-luvulla noin 4 600–5 000. Lehden päätoimittajia ovat olleet K. Olesnytska (1944–1946), Olena Lototska (1946–1951), Lidiia Burachynska (1951–1972), Uljana Starosolska (1972–1984 ja 1987–1990), O. Liskivska (1985–1986) ja I. Chaban.
Aiheesta muualla

Project Description. Our Life Ukrainian National Women’s League of America (UNWLA). (englanniksi)
Books and magazines (Lehdet verkossa) UNWLA. (englanniksi)
Nils Totland

| Nils Totland> Norjan hallintoministeri |
| --- | --- |
 Brundtlandin III hallitus 7. lokakuuta 1993 – 25. lokakuuta 1996  
Edeltäjä:  Oddny Aleksandersen
Seuraaja:  Terje Rød-Larsen
Henkilötiedot
Koko nimi:  Nils Olav Totland
Syntynyt: 17. joulukuuta 1935 (ikä 88) Bergen, Norja
Tiedot
Puolue:  Työväenpuolue
Nils Olav Totland (s. 17. joulukuuta 1935 Bergen) on norjalainen työväenpuolueen poliitikko. Hän toimi Norjan hallintoministerinä vuosina 1993–1996.
Aiheesta muualla

Nils Totland Norjan suurkäräjien verkkosivuilla (norjaksi)
Pandžabi

| Pandžabi |
| --- | --- |

Oma nimi:  ਪੰਜਾਬੀ (pañjābī) پنجابی (panjābī)
Muu nimi:  punjabi, panjabi
Tiedot
Alue:  Intia ja  Pakistan
Virallinen kieli:   Intia
Puhujia:  96–130 miljoonaa
Sija:  10.
Kirjaimisto:  Gurmukhi (Intian Punjab) Shahmukhi (Pakistanin Punjab) Devanagari (Haryana, Himachal Pradesh, Delhi)
Kielitieteellinen luokitus
Kielikunta:  indoeurooppalaiset kielet
Kieliryhmä:  indoarjalaiset kielet
Kielikoodit
ISO 639-1:  pa
ISO 639-2:  pan
ISO 639-3:  pan
 Ohje 
Pandžabi (punjabi, panjabi) on Intian länsiosissa ja Pakistanissa puhuttava kieli, joka kuuluu indoeurooppalaisen kielikunnan indoiranilaiseen alahaaraan. Kieli on tapana jakaa länsipandžabiin (puhujia 61–62 miljoonaa), lahndaan (lehndaan) ja itäpandžabiin (28 miljoonaa puhujaa). Monet pitävät Pakistanissa puhuttavaa siraikia pandžabin murteena. Kaikkiaan pandžabia puhuu arviolta 96–130 miljoonaa ihmistä, ja se on maailman kymmenenneksi puhutuin kieli. Pandžabi on maailman suurin kieli, joka ei ole missään valtiossa keskushallinnon tasolla virallinen kieli.
Levinneisyys ja asema

Pakistanissa pandžabi on puhutuin kieli. Vuoden 2017 väestönlaskennassa sen ilmoitti äidinkielekseen 38,78 prosenttia maan asukkaista ja 69,67 prosenttia Punjabin provinssin asukkaista. Tästä huolimatta maan virallisia kieliä ovat pelkästään englanti ja urdu, joista jälkimmäistä puhuu äidinkielenään alle kymmenen prosenttia pakistanilaisista. Syyskuussa 2015 Pakistanin korkein oikeus määräsi liittovaltion ja provinssien hallituksia käyttämään urdua virallisena kielenä. Pandžabi ei ole opetuskieli Punjabin kouluissa, mutta sitä voi opiskella valinnaisena aineena. Pandžabia pidetään yleisesti ”alhaisena” kielenä urduun nähden, jopa pandžabin puhujien keskuudessa.
Intiassa pandžabi on paitsi yksi Intian perustuslaissa luetelluista virallisista kielistä myös Punjabin osavaltion virallinen kieli sekä toissijainen virallinen kieli Delhissä ja Haryanassa. Vuonna 2012 pandžabista tehtiin hindin, santalin ja orijan ohella virallinen kieli myös Länsi-Bengalissa niillä alueilla, joilla sitä puhuu vähintään kymmenen prosenttia väestöstä.
Intiassa pandžabia kirjoitetaan gurmukhi-kirjoitusjärjestelmällä, kun taas Pakistanissa sitä kirjoitetaan persialais-arabialaiseen kirjaimistoon perustuvalla shahmukhi-järjestelmällä.
Äännerakenne

Pandžabin vokaalit jakautuvat lyhyisiin ja pitkiin vokaaleihin; pituuden mukainen jako on kuitenkin foneettisesti toissijainen kvalitatiivisiin kontrasteihin nähden. Lyhyitä vokaaleja ovat keskiset vokaalit /ɪ ə ʊ/ ja pitkiä periferaaliset vokaalit /iː eː ɛː aː ɔː oː uː/.
|  | etu | lähes etu | keski | lähes taka | taka |
| --- | --- | --- | --- | --- | --- |
| suppea | iː |  |  |  | uː |
| lähes suppea |  | ɪ |  | ʊ |  |
| puolisuppea | eː |  |  |  | oː |
| väli |  |  | ə |  |  |
| puoliväljä | ɛː |  |  |  | ɔː |
| väljä |  |  | aː |  |  |
Pitkät vokaalit voivat esiintyä myös nasaalisina. Foneeminen kontrasti nasaalisen ja ei-nasaalisen vokaalin välillä on vahvimmillaan sanan lopussa, jossa nasalisoinnilla on yleensä morfologinen merkitys. Mahdollisia diftongeja on kahdeksan, ja ne kaikki ovat nousevia keskisen ja periferaalisen vokaalin yhdistelmiä.
|  | Labiaalit | Dentaalit | Retrofleksit | Palataalit | Velaarit | Glottaalit |
| --- | --- | --- | --- | --- | --- | --- |
| Nasaalit | m | n | ɳ |  |  |  |
| Klusiilit | b p pʰ | d t tʰ | ɖ ʈ ʈʰ | d͡ʒ t͡ʃ t͡ʃʰ | g k kʰ |  |
| Tremulantit |  | r | ɽ |  |  |  |
| Lateraalit |  | l | ɭ |  |  |  |
| Frikatiivit | (f) | s (z) |  | ʃ | (x ɣ) | h |
| Puolivokaalit | ʋ |  |  |  | j |  |
Foneemeista puuttuvat lähisukukielille tyypilliset aspiroidut soinnilliset klusiilit; ne ovat korvautuneet tooneilla. Retrofleksiset konsonantit /ɳ ɽ ɭ/ eivät esiinny sananalkuisesti. Nasaalit [ŋ ɲ], joille on kirjoitusjärjestelmissä omat merkkinsä, esiintyvät ainoastaan foneemin /n/ allofoneina konsonanttiklustereissa. /h/ esiintyy yleensä sananalkuisesti ja soinnillisena. /j/ esiintyy muualla kuin diftongeissa ainoastaan sananalkuisesti. /ʋ/ ei voi esiintyä sanan lopussa.
Pandžabi on sukukielistään poiketen tonaalinen kieli. Painollisessa tavussa vallitsee yleensä keskitooni, mutta historiallisen aspiroidun soinnillisen konsonantin vaikutuksesta tooni voi olla korkea tai matala tooni.
Kielioppi

Pandžabin substantiivit taipuvat kahdessa luvussa, yksikössä ja monikossa, sekä viidessä sijassa, joita ovat nominatiivi, obliikki, vokatiivi, ablatiivi ja lokatiivi/instrumentaali. Ablatiivia esiintyy vain yksikössä vapaassa vaihtelussa obliikin kanssa, ja lokatiivia/instrumentaalia esiintyy vain tietyissä vakiintuneissa adverbi-ilmauksissa. Substantiiveilla on myös suku, maskuliini tai feminiini.
Verbien taivutus on monimutkaista. Verbin vartaloon liittyy vain yksi taivutuspääte, ja useimmat muodot muodostetaan perifrastisesti apuverbejä käyttäen.
Pandžabin sanajärjestys on SOV eli subjekti–objekti–verbi.
Aiheesta muualla

Wikimedia Commonsissa on kuvia tai muita tiedostoja aiheesta .
Pandžabinkielinen Wikipedia
Indoarjalaiset kielet
aer
andh
angika
assami
awadhi
bagheli
baškarik
bengali
bhadrawahi
bhili
bhisnupriya
bhodžpuri
bradž
buksa
bundeli
chambeali
chhattisgarhi
chittagon
chitwania tharu
dameli
dangaura tharu
dhatki
divehi
dogri
fidžinhindi
gaddi
garhwali
gawar
goaria
grangali
gudžarati
gurgula
halbi
haryanvi
hindi
hindko
hindustani
Induksenkohistani
kalaša
kanauji
kašmiri
katarkalai
kathariya tharu
khowar
kochila tharu
koli
kumaoni
kurdari
kutši
lahnda
lambadi
magahi
maijan
maithili
majhi
mandeali
marathi
marwari
musasa
nimadi
ningalami
nepali
od
orija
paali
palya bareli
pandžabi
pašai
pauri bareli
phalura
radžastani
rana tharu
rangpuri
rathwi bareli
rohingya
romani
sadri
sanskrit
saraiki
sawi
šina
sindhi
sinhali
sirmauri
sonha
šumašti
surjapuri
sylheti
tirahi
torwali
urdu
varhadi-nagpuri
varli
vasavi
Our Lady Peace

| Our Lady Peace |
| --- | --- |
 Our Lady Peacen jäsenet vuonna 2010.
Tiedot
Toiminnassa:  1992–
Tyylilaji:  vaihtoehtorock, post grunge, hard rock
Kotipaikka:   Toronto, Ontario, Kanada
Laulukieli:  englanti
Jäsenet:  Raine Maida,   (1992–)  Duncan Coutts,   (1995–)  Steve Mazur,   (2002–) 
Entiset jäsenet:  Jeremy Taggart,   (1993–2014)  Mike Turner,   (1992–2001)  Chris Eacrett,   (1992–1995)  Jim Newell,   (1992–1993) 
Levy-yhtiö:  Sony BMG   olumbia Records  
Aiheesta muualla
Kotisivut
Infobox OKNimi-testi OK: 
Our Lady Peace on kanadalainen vuonna 1992 perustettu vaihtoehtorock -yhtye. Nykyiseen kokoonpanoon kuuluvat Raine Maida (laulu), Duncan Coutts (basso) ja Steve Mazur (kitara).
Our Lady Peacen kappale "Whatever" oli edesmenneen WWE:ssä painivan Chris Benoitin tunnuskappale.
Diskografia > Albumit

Naveed (1994)
Clumsy (1997)
Happiness...Is Not a Fish That You Can Catch (1999)
Spiritual Machines (2000)
Gravity (2002)
Live (Live-albumi, 2003)
Healthy in Paranoid Times (2005)
Burn Burn (2009)
Curve (2012)
Somethingness (2018)
Spiritual Machines 2 (2021)
Diskografia > Kokoelmat

A Decade (2006)
The Very Best of Our Lady Peace (2009)
P. V. Sindhu

| P>  V. Sindhu.పి.వి. సింధు |
| --- | --- |

Henkilötiedot
Syntynyt: 5. heinäkuuta 1995 Hyderabad, Andhra Pradesh, Intia
Uran tiedot
Pituus:  179 cm
Laji:  sulkapallo
| Mitalit> Maa:   Intia.Naisten sulkapallo. Olympialaiset  | Mitalit> Maa:   Intia.Naisten sulkapallo. Olympialaiset  | Mitalit> Maa:   Intia.Naisten sulkapallo. Olympialaiset  | Maa:   Intia> Naisten sulkapallo. |
| --- | --- | --- | --- |
|  Hopeaa | Rio 2016 | kaksinpeli |  |
|  Pronssia | Tokio 2020 | kaksinpeli |  |
| MM-kilpailut  | MM-kilpailut  | MM-kilpailut  |  |
|  Kultaa | Basel 2019 | kaksinpeli |  |
|  Hopeaa | Glasgow 2017 | kaksinpeli |  |
|  Hopeaa | Nanjing 2018 | kaksinpeli |  |
|  Pronssia | Kööpenhamina 2013 | kaksinpeli |  |
|  Pronssia | Guangzhou 2014 | kaksinpeli |  |
Pusarla Venkata Sindhu (teluguksi పూసర్ల వెంకట సింధు; s. 5. heinäkuuta 1995 Hyderabad, Andhra Pradesh, Intia) on intialainen sulkapalloilija. Sindhu voitti hopeaa naisten kaksinpelissä Rion olympialaisissa 2016. Sindhu on ensimmäinen olympiahopeaa voittanut intialainen nainen. Baselin MM-kilpailuissa 2019 hän voitti kaksinpelissä maailmanmestaruuden. Tokion olympialaisissa 2020 hän voitti kaksinpelin pronssia.
Aiheesta muualla

Kuvia tai muita tiedostoja aiheesta P. V. Sindhu Wikimedia Commonsissa
Pegasus (täsmennyssivu)

Pegasus tai Pegasos voi tarkoittaa:
Pegasus, tähdistö
Pegasos, myyttinen hevonen
Pegasos, Logican (ent. WM-Data) kehittämä potilastietojärjestelmä
Pegasus, kantoraketti
Pegasus Mohamed Mouftakirin ohjaama elokuva vuodelta 2010
Pegasus, satelliitti
Pegasus-luokka, kantosiipialus
Pegasus Airlines, turkkilainen halpalentoyhtiö
Bristol Pegasus, lentokoneissa käytetty 9-sylinterinen tähtimoottori
Pegasus J. Crawford, kuvitteellinen hahmo manga- ja animesarjassa Yi-Gi-Oh !
Pegasus, huvipuistolaite PowerParkissa
Pegasus, israelilaisen NSO Group'in luoma vakoiluohjelma
PEGASUS, salausalgoritmi
Pegasus Mail, sähköpostiohjelma
Boeing KC-46 Pegasus, yhdysvaltalainen ilmatankkaus- ja kuljetuslentokone
Pegasus (1585), alus
HMS Pegasus (1776), 14-tykkinen sluuppi
HMS Pegasus (1779), 28-tykkinen kuudennen luokan alus
HMS Pegase (1782), 74-tykkinen kolmannen luokan linjalaiva
HMS Pegasus (1878), Doterel-luokan sluuppi
HMS Pegasus (1897), Pelorus-luokan panssarikansiristeilijä
HMS Pegasus (1917), vesilentokoneiden emälaiva
HMS Pegasus (1923), emäalus
Pastinlampi

| Pastinlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°22′19″N, 26°15′39″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuusveden–Kynsiveden alue (14.35)
Laskuoja:  oja Leivonveteen 
Järvinumero:  14.352.1.011
Mittaustietoja
Pinnankorkeus:  93,2 m  
Pituus:  410 m  
Leveys:  150 m  
Rantaviiva:  0,926 km  
Pinta-ala:  2,887 ha  
Saaria:  ei saaria 
 fiPastinlampi 
Pastinlampi  on Keski-Suomessa Laukaassa Paanalan lähellä sijaitseva lampi.
Maantietoa

Lammen pinta-ala on 2,9 hehtaaria, se on 400 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 950 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuusveden–Kynsiveden alueella (14.35), jonka Kynsiveden lähialueeseen (14.352) se kuuluu. Lammen vedenpinnan korkeus on 93,2 metriä mpy.
Our New World

| ”Our New World” Dream Theater |
| --- | --- | --- |

Singlen tiedot
 Albumilta: The Astonishing
 Julkaistu: 9. syyskuuta 2016
 Formaatti: digi
 Tyylilaji: progressiivinen metalli
 Kesto: 03.24
 Levy-yhtiö: Roadrunner
Dream Theaterin muut singlet
| ”Illumination Theory” 2014 | ”Our New World” 2016 |   |
Our New World on Dream Theaterin 24. single. Se julkaistiin vuonna 2016 levymerkillä Roadrunner Records.
Kappaleet

Our New World – 03.24
Kokoonpano

James LaBrie – laulu
John Petrucci – kitara
John Myung – basso
Jordan Rudess – koskettimet
Mike Mangini – rummut
P. V. Fontell

Pauli Vilhelm Fontell  (13. marraskuuta 1899 Tampere – 17. huhtikuuta 1994 Helsinki) oli suomalainen agronomi, joka vaikutti maatalouden opetukseen sekä opettajana, koulunjohtajana että maataloushallituksen palveluksessa.
Henkilöhistoria

P. V. Fontellin vanhemmat olivat  rovasti Karl Oskar Fontell ja Olga Alexandra Sumelius ja puoliso vuodesta 1934 Salli Edit Hällä. Fontell tuli ylioppilaaksi Helsingin normaalilyseosta 1920 ja valmistui agronomiksi Helsingin yliopistosta 1926. Hän oli maatalouskoulun opettaja Parikkalassa 1928–1930 ja Jokioisten pienviljelijäkoulussa 1931–1934 ja Tarvaalan maamieskoulun johtaja 1934–1936. Maataloushallituksen maatalousopetuksen tarkastajana Fontell toimi 1936–1954, maatalouden opetusosaston päällikkö ja maatalousneuvos hän oli 1954–1964. Fontellilla oli myös useita alansa tehtäviä eri toimikunnissa ja komiteoissa, viimeisinä virkavuosinaan hän osallistui koko maatalousalan ammattikoulutuksen hallinnon uudelleen organisoinnin suunnitteluun.
Fyysikko Nils Fontell oli P. V. Fontellin veli.
Julkaisuja

Maatalouden työkirja: maatalouskouluja varten, 1938, P. V. Fontell, Salli Fontell
Maatalousopetus, 1958, julkaisussa Oma maa, ss. 151–165
Oulun ammattikorkeakoulun opiskelijakunta

| Oulun ammattikorkeakoulun opiskelijakunta |
| --- | --- |
Perustettu:  1997
Edustajiston puheenjohtaja:  István Marcell Rotán
Edustajiston varapuheenjohtaja:  Kristjan Rajaniemi
Hallituksen puheenjohtaja:  Sami Luukela
Hallituksen varapuheenjohtaja:  Hannu Halonen
Pääsihteeri:  Tapio Korhonen
Jäseniä:  Noin 4 500
Kattojärjestö:  Suomen opiskelijakuntien liitto SAMOK ry
Aiheesta muualla
OSAKO
Oulun ammattikorkeakoulun opiskelijakunta (OSAKO) on Oulun ammattikorkeakoulun opiskelijoita edustava lakisääteinen opiskelijakunta. Opiskelijakunta aloitti vuonna 1997 opiskelijayhdistyksenä Oulun seudun ammattikorkeakoulun opiskelijat ry. Laki ammattikorkeakoulujen opiskelijakunnista tuli voimaan 1.8.2005.
Opiskelijakunnan tehtävänä on edustaa kaikkia Oamkin opiskelijoita ammattikorkeakoulun hallinnossa. Opiskelijakunta pyrkii myös edistämään koulutuksen laatua, opiskeluhyvinvointia ja kansainvälistymistä sekä järjestää jäsenpalveluja. OSAKO on opiskelijakuntien valtakunnallisen yhteenliittymän, Suomen opiskelijakuntien liitto - SAMOK ry:n, suurimpia jäsenjärjestöjä.
Opiskelijakunnan päätöksenteosta ja toiminnasta vastaavat opiskelijoista valitut luottamushenkilöt. Ylintä päätösvaltaa käyttää vuosittain vaalilla valittava 25-jäseninen edustajisto, joka linjaa OSAKOn strategian, toimintasuunnitelmat, jäsenmaksun sekä muut tärkeimmät päätökset. Edustajisto päättää myös poliittisista ohjelmista. Käytännön toiminnasta huolehtivat edustajiston alaisuudessa kuusihenkinen hallitus sekä vaalilautakunta, jonka vastuulla on edustajistovaalin ja korkeakouluhallinnon opiskelijaedustajien valinnan järjestäminen. Luottamushenkilöiden apuna toimii joukko palkattuja työntekijöitä pääsihteerin johdolla.
Opiskelijakunta kustantaa Osakolainen-opiskelijalehteä, joka ilmestyi vuosina 1999–2009 ja 2012–2018.
Aiheesta muualla

OSAKOn kotisivu
Suomen ammattikorkeakoulujen opiskelijakunnat
ASK (Arcada) |
Copsa (Centria) |
O'Diako (Diak) |
Helga (Haaga-Helia) |
HAMKO (HAMK) |
HUMAKO (HUMAK) |
JAMKO (JAMK) |
Kaakko (XAMK) |
Kamo (Kajaanin AMK) |
POKA (Karelia) |
KOE (LAB) |
ROTKO (Lapin AMK) |
Laureamko (Laurea) |
METKA (Metropolia) |
Novium (Novia) |
OSAKO (OAMK) |
Polamk opk (Polamk) |
SAMMAKKO (SAMK) |
Savotta (Savonia) |
SAMO (SeAMK) |
TAMKO (TAMK) |
TUO (Turun AMK) |
VAMOK (VAMK) |
Skåhla (Ahvenanmaan AMK)
Nils Tuurenpoika (Bielke)

Nils Turenpoika (Bielke) (k. 1364) oli ruotsalainen drotsi, Suomen käskynhaltija. Hän oli drotsi jo Maunu Eerikinpojan Venäjän-sodassa, mutta sen jälkeen hän siirtyi oppositiossa olleen ylhäisaatelin johtoon. Hän oli Eerik XII Maununpojan merkittävin luottomies. Luultavasti vuonna 1357 hänestä tuli Suomen käskynhaltija ja laamanni. Hän joutui maanpakoon 1363 mutta palasi seuraavana vuonna Albrekt Mecklenburgilaisen mukana. Hän kaatui Turun linnan piirityksessä. Hänen vallassaan olivat Viipurin linnalääni, Uusimaa ja Häme.
Aiheesta muualla

Svenskt biografiskt lexikon
Nitrobentsoehappo

Nitrobentsoehappo viittaa kolmeen saman aineen isomeeriin:
m-Nitrobentsoehappo
o-Nitrobentsoehappo
p-Nitrobentsoehappo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nitrobentsoehappo”, voi hakea sivunnimihaulla, laajalla sivunnimihaulla tai tekstihaulla.
Oulun golf

Oulun Golf on Oulun Sanginsuun kaupunginosassa sijaitseva Oulun Golf Oy:n ylläpitämä golfkeskus, jossa seuratoimintaa järjestää vuonna 1964 perustettu Oulun Golfkerho ry. Keskuksessa on kaksi 18-reikäisestä golfkenttää, Sanki ja Vaara sekä kaikille avoin 6-reikäinen Par 3 -kenttä. Sanki on valmistunut vuonna 1992, Vanha Vaara (10-18) myöskin vuonna 1992 ja Uusi Vaara (1-9) vuonna 2004. Kentät sijaitsevat Sanginjoen ympäristössä, ja niille ominaisia ovat kangasmetsät, joenrannat ja runsaslukuiset metsälammet.
Sankivaarassa on myös driving range eli lyöntiharjoittelualue. Sillä on pituutta 333 metriä ja leveyttä sata metriä. Rangella voidaan lyödä kummastakin päästä. Keskuksessa on lisäksi kolme harjoitusviheriötä.
Tarkemmat tiedot

Oulun Golf
Pariisin taistelu (1814)

Pariisin taistelu oli Ranskan ja kuudennen liittokunnan välinen taistelu Ranskan pääkaupungista 30. maaliskuuta 1814. Taistelu päättyi liittouman voittoon, jolloin Ranskan keisari Napoleon I luopui kruunusta ja Ranska antautui. Samalla käynnissä ollut kuudennen liittokunnan sota päättyi Fontainebleaussa tehtyyn rauhansopimukseen.
Taustaa

Napoleonin kärsimä valtava tappio Venäjän sotaretkellä vuonna 1812 oli heikentänyt Ranskaa merkittävästi. Euroopan suurvallat Venäjä, Preussi ja Itävalta tajusivat tilaisuutensa lyödä Napoleonin tulleen ja liittoutuivat yhteen. Kuudes liittokunta aloitti etenemisen kohti Ranskaa ja voitti Napoleonin kokoamat joukot Leipzigin taistelussa lokakuussa 1813. Tämän jälkeen Napoleon joutui vetäytymään Ranskaan ja kohtaamaan liittouman täysin ylivoimaiset joukot, jotka ylittivät Ranskan rajan tammikuussa 1814. Ranskalaiset onnistuivat venymään muutamiin voittoihin, joilla vihollisten etenemistä hidastettiin, mutta muuten voitoilla ei juurikaan ollut merkitystä.
Joukot

Napoleon oli jättänyt veljensä Joseph Bonaparten ja marsalkka Auguste de Marmontin vastaamaan Pariisin puolustuksesta. Kaupunkia oli puolustamassa noin 20 000 sotilasta sekä 6 000 miehen vahvuinen kansalliskaarti, jota komensivat Édouard Mortier ja Jeannot de Moncey. Venäjän, Itävallan ja Preussin yhdistyneitä armeijoita johti Michael Barclay de Tolly, joka oli saanut tehtäväkseen vallata Pariisin. Armeijoiden mukana liikkuivat myös Venäjän keisari Aleksanteri I sekä Preussin kuningas Fredrik Vilhelm III. Liittolaisilla oli selvä miesylivoima; venäläisiä, itävaltalaisia ja preussilaisia oli yhteensä noin 155 000.